2. ลักษณะการประกอบธุรกิจ

 (1) ความเป็นมาและพัฒนาการที่สำคัญ

จากการเจริญเติบโตและการพัฒนาทางด้านอุตสาหกรรมและการเพิ่มจำนวนโรงงานอุตสาหกรรมอย่างรวดเร็วก่อให้เกิดปัญหามลพิษอันเนื่องจากของเสียและสารพิษจากโรงงานอุตสาหกรรม
กระทรวงอุตสาหกรรมได้ตระหนักถึงปัญหาดังกล่าว
และเล็งเห็นถึงความจำเป็นในการจัดตั้งศูนย์กำจัดกากของเสียขนาดใหญ่เพื่อรองรับและกำจัดกากของเสียจากโรงงานอุตสาหกรรม
จึงประกาศเชิญชวนให้เอกชนยื่นข้อเสนอโครงการจัดตั้งศูนย์กำจัดของเสียจากอุตสาหกรรม
โดยให้รัฐเข้าร่วมถือหุ้นบางส่วนเพื่อกำกับดูแลและสร้างความเชื่อมั่นให้แก่โรงงานอุตสาหกรรมที่จะมาใช้บริการและประชาชนทั่วไป

บริษัท บริหารและพัฒนาเพื่อการอนุรักษ์สิ่งแวดล้อม จำกัด
จึงถูกจัดตั้งขึ้นเพื่อดำเนินโครงการจัดตั้งศูนย์บริการกำจัดกากอุตสาหกรรมดังกล่าวโดยกระทรวงอุตสาหกรรม
และบริษัท จี.ซี.เอ็น.โฮลดิ้ง จำกัด (ปัจจุบันเปลี่ยนชื่อเป็น บริษัท หนึ่งดิน จำกัด)
ได้ลงนามในสัญญาเข้าร่วมถือหุ้นในบริษัท บริหารและพัฒนาเพื่อการอนุรักษ์สิ่งแวดล้อม จำกัด
เมื่อวันที่ 11 พฤศจิกายน 2537

จากนั้นในเดือน ตุลาคม 2539 บริษัทฯ
ได้ทำสัญญาเช่าและให้ใช้สิทธิในการดำเนินงานศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม กับกรมโรงงานอุตสาหกรรม
กระทรวงอุตสาหกรรม มีกำหนดระยะเวลาเช่า 10 ปี ตั้งแต่วันที่ 1 ตุลาคม 2539 จนถึงวันที่ 30
กันยายน 2549

และได้เริ่มดำเนินการก่อสร้างศูนย์บริการกำจัดกากอุตสาหกรรมมาบตาพุด
ในนิคมอุตสาหกรรมมาบตาพุด จังหวัดระยอง โดยเริ่มเปิดดำเนินการในเดือนพฤษภาคม 2540

ในเดือนสิงหาคม 2540 บริษัทฯ ได้จดทะเบียนแปรสภาพเป็นบริษัทมหาชนจำกัด
ทั้งนี้เพื่อให้เป็นไปตามข้อตกลงในสัญญาเข้าร่วมถือหุ้นในบริษัทฯ ซึ่งกำหนดให้บริษัทฯ
ต้องดำเนินการแปรสภาพเป็นบริษัทมหาชนจำกัดภายใน 3 ปี นับแต่วันลงนามในสัญญา
รวมทั้งให้ดำเนินการนำหลักทรัพย์ของบริษัทฯ
เข้าเป็นหลักทรัพย์จดทะเบียนในตลาดหลักทรัพย์แห่งประเทศไทยโดยเร็ว และในเดือนกันยายน
2543 บริษัทฯ ได้นำหลักทรัพย์ของบริษัทฯ
เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย

เดือนกันยายน 2544 บริษัทฯ ได้จดทะเบียนเปลี่ยนแปลงมูลค่าหุ้น โดยลดมูลค่าหุ้น จาก 10 บาท
เป็น 1 บาท โดยมีทุนจดทะเบียน 700 ล้านบาทแบ่งออกเป็นหุ้นสามัญจำนวน 700 ล้านหุ้น
มูลค่าหุ้นละ 1 บาท

เดือนมกราคม 2545 บริษัทฯ ได้ดำเนินโครงการรับซื้อหุ้นคืนจำนวน 70 ล้านหุ้นในราคาหุ้น 1.60
บาท รวมเป็นเงิน 112 ล้านบาท โดยหุ้นที่บริษัทฯ ถือจะไม่นับเป็นองค์ประชุมในการประชุมผู้ถือหุ้น
และไม่มีสิทธิในการออกเสียงลงคะแนนและสิทธิในการรับเงินปันผล

เดือนกันยายน 2546 บริษัทฯ
ได้ทำการขายหุ้นสามัญเดิมที่ได้จากการซื้อคืนโดยเสนอขายให้แก่ผู้ถือหุ้นทั่วไป จำนวน 70 ล้านหุ้น
ในราคาหุ้นละ 1.80 บาท รวมเป็นเงิน 126 ล้านบาท

เดือนพฤศจิกายน 2546 บริษัทฯ ได้ดำเนินการเพิ่มทุนจดทะเบียนบริษัทฯ จากเดิม 700
ล้านบาทเป็นทุนจดทะเบียน 900 ล้านบาท โดยออกหุ้นสามัญใหม่จำนวน 200 ล้านหุ้น
มูลค่าที่ตราไว้หุ้นละ 1 บาท รวม 200 ล้านบาท ในราคาหุ้นละ 2.50 บาท รวมเป็นเงิน 500
ล้านบาท โดยเสนอขายให้แก่นักลงทุนซึ่งเป็นบุคคลในวงจำกัด (Private Placement)

เดือนกันยายน 2547 บริษัทฯ ได้ทำสัญญาแก้ไขเพิ่มเติม
สัญญาเช่าและให้ใช้สิทธิในการดำเนินงานศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี กับกรมโรงงานอุตสาหกรรม
กระทรวงอุตสาหกรรม โดยได้ตกลงให้บริษัทฯ
สามารถเข้าดำเนินการและใช้สิทธิในศูนย์แสมดำส่วนขยายได้ มีกำหนดระยะเวลา ตั้งแต่วันที่ 1
ตุลาคม 2547 จนถึงวันที่ 30 กันยายน 2549

เดือนเมษายน 2548 บริษัทฯ ได้เพิ่มเติมวัตถุประสงค์ของบริษัทฯ
ตามมติของที่ประชุมผู้ถือหุ้นเพื่อเปิดโอกาสให้บริษัทฯ ดำเนินธุรกิจในด้านซื้อ ขาย
และพัฒนาอสังหาริมทรัพย์

เดือนกันยายน 2549 บริษัทฯ
ได้ลงนามต่ออายุสัญญาเช่าและให้ใช้สิทธิในการดำเนินงานศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี กับกรมโรงงานอุตสาหกรรม
กระทรวงอุตสาหกรรม ออกไปอีก 10 ปี นับตั้งแต่วันที่ 1 ตุลาคม 2549 จนถึงวันที่ 30 กันยายน
2559

(2) ภาพรวมการประกอบธุรกิจ

บริษัทฯ ประกอบธุรกิจหลัก คือ
การให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตรายให้แก่โรงงานอุตสาหกรรมทั่วประเทศ
ในระบบฝังกลบ ระบบปรับเสถียรและการทำให้เป็นของแข็ง ระบบผสมกากเชื้อเพลิง
และระบบบำบัดน้ำเสีย
รวมถึงการให้บริการจัดเก็บรวบรวมและขนส่งของเสียเพื่อนำไปบำบัดหรือกำจัด โดยบริษัทฯ
มีรายได้จากการดำเนินงานของศูนย์บริการกำจัดกากอุตสาหกรรม 2 แห่ง ได้แก่ 1)
ศูนย์บริการกำจัดกากอุตสาหกรรมมาบตาพุด (“ศูนย์มาบตาพุด”) และ 2)
ศูนย์บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่งแวดล้อม
(“ศูนย์แสมดำ”)

และเพื่อเป็นการเพิ่มเสถียรภาพด้านรายได้ บริษัทฯ จึงได้ลงทุนในธุรกิจเสริม ได้แก่
ธุรกิจพัฒนาอสังหาริมทรัพย์ มีรูปแบบเป็นโครงการที่พักอาศัยประเภททาวน์เฮ้าส์ อาคารพาณิชย์
และอาคารชุดพักอาศัยเพื่อขาย
และเน้นการพัฒนาโครงการในเขตกรุงเทพมหานครและปริมณฑลเป็นหลัก

นอกจากนี้ ที่ผ่านมาบริษัทฯ ยังได้ขยายธุรกิจเกี่ยวเนื่องโดยการจัดตั้งบริษัทย่อย
เพื่อเสริมสร้างศักยภาพในการแข่งขัน และสามารถให้บริการได้ครบวงจรและเต็มรูปแบบมากยิ่งขึ้น
ประกอบด้วย

1) บริษัท เอเซียพัฒนา แลนด์ จำกัด (เดิมชื่อ บริษัท เจ็นโก้ ดีเวลลอปเมนท์ จำกัด)
เพื่อประกอบกิจการซื้อ ขาย และพัฒนาที่ดินหรืออสังหาริมทรัพย์ โดยมีทุนจดทะเบียน 200 ล้านบาท
แบ่งออกเป็นหุ้นสามัญมูลค่าหุ้นละ 10 บาท บริษัทฯ ถือหุ้นคิดเป็นร้อยละ 99.99 ของทุนจดทะเบียน

ทั้งนี้บริษัท เอเซียพัฒนา แลนด์ จำกัด ได้จดทะเบียนจัดตั้งบริษัทย่อย ได้แก่

1.1) บริษัท อินดัสเทรียล เวสต์เมเนจเมนท์ (เอเซีย) จำกัด
จัดตั้งขึ้นเพื่อประกอบกิจการให้บริการบำบัดและกำจัดของเสียจากอุตสาหกรรม โดยมีทุนจดทะเบียน
60 ล้านบาท แบ่งออกเป็นหุ้นสามัญมูลค่าหุ้นละ 10 บาท บริษัท เอเซียพัฒนา แลนด์ จำกัด
ถือหุ้นคิดเป็นร้อยละ 99.99 ของทุนจดทะเบียน

2) บริษัท เจนโก้ เอ็นจิเนียริ่ง จำกัด
จัดตั้งขึ้นมาโดยมีวัตถุประสงค์เพื่อประกอบธุรกิจคัดแยกและบริหารจัดการกากของเสียให้นำกลับมาใช้ประโยชน์ใหม่
(เดิมบริษัทจัดตั้งมาเพื่อประกอบกิจการรับเหมาก่อสร้าง ในปี 2548
ฝ่ายบริหารมีนโยบายเปลี่ยนแปลงประเภทธุรกิจของบริษัทเป็นดำเนินโครงการบริหารจัดการของเสียที่สามารถนำกลับมาใช้ประโยชน์)
โดยมีทุนจดทะเบียน 20 ล้านบาท แบ่งออกเป็นหุ้นสามัญมูลค่าหุ้นละ 10 บาท บริษัทฯ
ถือหุ้นคิดเป็นร้อยละ 99.99 ของทุน จดทะเบียน

3) บริษัท เจนเนอรอล โลจิสติกส์ จำกัด (เดิมชื่อบริษัท เจนโก้ ทรี อาส์ จำกัด)
จัดตั้งขึ้นมาโดยมีวัตถุประสงค์เพื่อประกอบธุรกิจให้บริการขนส่งและขนถ่ายสินค้าภายในประเทศ
(เดิมบริษัทจัดตั้งขึ้นมาเพื่อประกอบธุรกิจคัดแยกและบริหารจัดการของเสียให้นำกลับมาใช้ประโยชน์ใหม่
ในปี 2548
ฝ่ายบริหารมีนโยบายเปลี่ยนแปลงประเภทธุรกิจของบริษัทเป็นการให้บริการขนส่งและขนถ่ายสินค้าภายในประเทศ)
โดยมีทุนจดทะเบียน 5 ล้านบาท แบ่งออกเป็นหุ้นสามัญมูลค่าหุ้นละ 10 บาท บริษัทฯ
ถือหุ้นคิดเป็นร้อยละ 99.99 ของทุนจดทะเบียน

สำหรับบริษัทย่อย คือ บริษัท เจนเนอรอล แลบบอราทอรี่ จำกัด
จัดตั้งขึ้นเพื่อประกอบกิจการให้บริการตรวจวิเคราะห์กากของเสียในห้องปฏิบัติการ
โดยมีทุนจดทะเบียน 15 ล้านบาท แบ่งออกเป็นหุ้นสามัญมูลค่าหุ้นละ 10 บาท บริษัทฯ
ถือหุ้นคิดเป็นร้อยละ 99.99
ของทุนจดทะเบียนได้มีการจดทะเบียนยกเลิกกิจการกับกรมพัฒนาธุรกิจการค้า กระทรวงพาณิชย์แล้ว
เมื่อวันที่ 27 กันยายน 2549 ตามมติพิเศษของผู้ถือหุ้นของบริษัท เจนเนอรอล แลบบอราทอรี่ จำกัด
ในการประชุมวิสามัญผู้ถือหุ้นเมื่อวันที่ 8 กันยายน 2549 และวันที่ 25 กันยายน 2549

โครงสร้างการถือหุ้นของบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)

16.67% 1.67% 81.66%

99.99% 99.99% 99.99%

99.99%

  (3) โครงสร้างรายได้

โครงสร้างรายได้ของบริษัทฯ และบริษัทย่อย ตั้งแต่ปี 2547 – 2549 มีรายละเอียดดังนี้

+-----------------+----+--------+-----+----+------+----+-----+----+
| สา              | ด  | %      | ปี   | %  | ปี    | %  | ปี   | %  |
| ยผลิตภัณฑ์/กลุ่มธุรกิจ | ำเ | การ    | 2   |    | 2548 |    | 2   |    |
|                 | นิน | ถือหุ้นขอ | 549 |    |      |    | 547 |    |
|                 |    | งบริษัทฯ |     |    | ร    |    |     |    |
|                 | กา |        | รา  |    | ายได้ |    | รา  |    |
|                 | รโ |        | ยได้ |    |      |    | ยได้ |    |
|                 | ดย |        |     |    |      |    |     |    |
+-----------------+----+--------+-----+----+------+----+-----+----+
| รายได้ค่าบริการ    |    |        |     |    |      |    |     |    |
| จากธุรกิจบำบัดและก |    |        |     |    |      |    |     |    |
| ำจัดกากอุตสาหกรรม |    |        |     |    |      |    |     |    |
|                 |    |        |     |    |      |    |     |    |
| แยกเป็น          |    |        |     |    |      |    |     |    |
+-----------------+----+--------+-----+----+------+----+-----+----+
| ศูนย์มาบตาพุด      | บ  | -      | 2   | 66 | 273  | 61 | 2   | 68 |
|                 | ริษ |        | 83, | .2 | ,962 | .3 | 77, | .3 |
|                 | ัทฯ |        | 176 |    |      |    | 390 |    |
+-----------------+----+--------+-----+----+------+----+-----+----+
| ศูนย์แสมดำ        | บ  | -      | 1   | 25 | 127  | 28 | 1   | 27 |
|                 | ริษ |        | 06, | .0 | ,627 | .6 | 13, | .8 |
|                 | ัทฯ |        | 844 |    |      |    | 117 |    |
+-----------------+----+--------+-----+----+------+----+-----+----+
| ร               | บ  | -      | 26, | 6  | 9    | 2  | -   | -  |
| ายได้จากการขายใน | ริษ |        | 063 | .1 | ,965 | .2 |     |    |
| ธุรกิจอสังหาริมทรัพย์ | ัทฯ |        |     |    |      |    |     |    |
+-----------------+----+--------+-----+----+------+----+-----+----+
| รายได้อื่นๆ        | บ  | -      | 11, | 2  | 35   | 7  | 15, | 3  |
|                 | ริษ |        | 403 | .7 | ,104 | .9 | 874 | .9 |
|                 | ัทฯ |        |     |    |      |    |     |    |
+-----------------+----+--------+-----+----+------+----+-----+----+
| รวม             |    | -      | 4   | 1  | 446  | 1  | 4   | 1  |
|                 |    |        | 27, | 00 | ,658 | 00 | 06, | 00 |
|                 |    |        | 486 | .0 |      | .0 | 381 | .0 |
+-----------------+----+--------+-----+----+------+----+-----+----+

(4) เป้าหมายการดำเนินธุรกิจ

เป้าหมายในการดำเนินธุรกิจของบริษัทฯ สรุปสาระสำคัญได้ดังนี้

1) บริษัทฯ มุ่งมั่นที่จะเป็นผู้นำด้านการให้บริการบำบัดและกำจัดกากของเสียอย่างครบวงจร
เพื่อสร้างความพึงพอใจสูงสุดแก่ลูกค้า ด้วยการให้บริการที่มีคุณภาพ
รวมถึงได้นำระบบคุณภาพมาตรฐานสากล ISO 9001, ISO 14001 และ มอก.18001 ซึ่งบริษัทฯ
ได้รับการรับรองมาตรฐานทั้งระบบมาใช้เพื่อสร้างความพึงพอใจสูงสุดแก่ลูกค้า สามารถแข่งขันได้
และปรับปรุงโครงสร้างองค์กรให้มีความเหมาะสมกับธุรกิจมากยิ่งขึ้น สามารถลดและควบคุมต้นทุน
รวมถึงค่าใช้จ่ายในการดำเนินงานได้อย่างมีประสิทธิภาพและมีประสิทธิผล

อย่างไรก็ดีเพื่อเป็นการเพิ่มเสถียรภาพด้านรายได้ของธุรกิจหลัก บริษัทฯ
จึงต้องการลงทุนในธุรกิจอสังหาริมทรัพย์
ซึ่งเป็นธุรกิจที่สร้างผลกำไรที่ดีเพื่อลดความเสี่ยงในด้านรายได้ของธุรกิจหลัก
และพร้อมจะพัฒนาศักยภาพในธุรกิจเสริมดังกล่าวให้มีประสิทธิภาพยิ่งขึ้นไปในอนาคต

2) ในส่วนของบริษัทย่อยซึ่งเป็นธุรกิจเกี่ยวเนื่อง บริษัทฯ
มุ่งขยายธุรกิจให้บริการบำบัดและกำจัดกากของเสียอย่างครบวงจร อาทิ
ธุรกิจให้บริการจัดการกากของเสียให้นำกลับมาใช้ประโยชน์ใหม่ (Recycle)
ธุรกิจให้บริการตรวจวิเคราะห์กากของเสีย ธุรกิจให้บริการขนส่งและขนถ่ายสินค้าภายในประเทศ
เพื่อสร้างการบริการที่มีประสิทธิภาพสำหรับลูกค้า

3) บริษัทฯ มุ่งพัฒนาระบบการจัดการที่มีคุณภาพตามมาตรฐานสากล
และมีบุคลากรที่มีความชำนาญเฉพาะด้าน

4) บริษัทฯ ตระหนักอยู่เสมอว่า บริษัทฯ เป็นผู้นำในการให้บริการบำบัดและกำจัดกากของเสีย
ดังนั้น บริษัทฯ จะไม่ดำเนินการใดๆ ที่ส่งผลกระทบต่อสิ่งแวดล้อมและคุณภาพชีวิตที่ดีของประชาชน
และจะเป็นแบบอย่างของธุรกิจที่ทำเพื่อสังคมและประเทศชาติ